paragraph_text: U HVO brigadi Kralj Tvrtko ulagani su veliki napori kako bi bojovnici na crtama obrane, a i hrvatski civili u Sarajevu bili što informiraniji, i kako bi mogli čitati tiskovine na hrvatskom jeziku. Izrečena tvrdnja dobiva na značaju, ako znamo da je od travnja/svibnja 1992. godine Sarajevo osim u vojnoj bilo i u svojevrsnoj informativnoj blokadi. Tako je uz HVO Riječ, bilten koji se trudio biti što informativniji, tijekom veljače 1993. godine Odjel za moral pri Uredu za društvene djelatnosti, upravu i pravosuđe HVO Sarajevo pokrenuo mjesečnik Bilten brigade Kralj Tvrtko,<ref>HVO Sarajevo, Marijo Pejić, Libertas, Sarajevo, 2008. koji je uglavnom obrađivao teme iz hrvatske kulture i povijesti, te sociološke, vjerske i zabavne sadržaje.